Қатимолла Ризуанов

**Қатимолла Ризуанов** (21 желтоқсан 1938 жыл Дуаберген ауылы Новобогат ауданы Атырау облысы) — Атырау облыстық ардагерлер кеңесі төрағасы. Атырау облысының, Исатай, Индер, Махамбет аудандарының Құрметті Азаматы 

## Өмірбаян
Қатимолла Ризуанов 1938 жылы 21 желтоқсанда Дуаберген ауылында Новобогат ауданы дүниеге келген. Руы Адай Тоқтамыс (Жезбике) бөлемі, Кіші жүз.

1955 жылы жаңа ашылған Гурьев мемлекеттік педагогикалық институтынан физика, математика және сызу пәндерінің мұғалімі деген мамандық алып Бақсай ауданына жұмысқа жіберіледі.

1963 жылдың басында партия мүшелігіне кандидаттыққа қабылданады да, аудандық комсомол комитетіне жұмысқа шақырылады. 

1964 жылы облыстық комсомол комитетіне алынып, оның бюро мүшесі ретінде ұйымдастыру бөлімін басқарады. 

1969 жылы обком бюросы шешімімен Алматы жоғары партия мектебіне оқуға жіберілген. 

1971-1978 жылдарда Гурьев облыстық партия комитетінің ұйымдастыру жұмыстары бөлімінің нұсқаушысы

1978 жылы Индер аудандық партия комитетінің екінші хатшысы болып сайланған.  Сырттай Гурьев ауыл шаруашылығы машиналарының техник-механигі мамандығын алады. 

1988 жылы облыстық партия комитеті жанындағы партиялық бақылау комиссиясының төрағасы

1990 жылы ұйымдастыру-партиялық жұмыстары бөлімінің меңгерушісі. 

1992 жылы халық депутаттары облыстық Кеңесін басқарған.

1993 жылы Кеңестердің орнына құрылған облыстық Маслихат хатшысы болып сайланған. 

1994 жылдан Атырау облыс Әкімінің орынбасары, ұлттық саясаты жөніндегі басқарма бастығы, Қазақстан халықтары кіші ассамблеясы хатшылығының меңгерушісі

1999 жылы Атырауда Қазақстан Азаматтық партиясы облыстық ұйымын ұйымдастырып, оның төрағалығына сайланған

2000 жылғы желтоқсаннан осы партия Орталық Комитетінің бюро мүшесі. «Отан» партиясына қосылғаннан кейін зейнетке шығады

2011 жылдың басында облыстық ардагерлер кеңесінің төралығына сайланып жұмыс жасап келеді.

## Қоғамдық қызметі
Қазақстан Компартиясының екі съезіне, түрлі Бүкілодақтық, республикалық форумдарға қатынасқан. 

Жұмыс жасап жүрген мерзімдерінде аудандық, облыстық Кеңестердің депутаты болып, аудандық, облыстық партия комитеттерінің мүшесі болып бірнеше дүркін, соңғы жылдарда Гурьев обкомының бюро құрамына сайланған.

## Отбасы
Әкесі - Ризуан 1901 жылы туған, анасы - Латипа 1903 жылы туған. 

Зайыбы - Нәсила (1941), балалары Гүлнар (1962), Айбек (1964), Гүлзада (1966) және Анар (1972).

## Марапаттары
«Парасат», «Құрмет» ордендерімен, түрлі дәрежедегі 25 медальмен марапатталған. 1995 жылы Республика Үкіметінен алғыс хат және тағы басқа дәрежелерде марапат алған. 

"Ерен еңбегі үшін. В.И.Лениннің туғанына 100 жыл толу құрметіне” медалі (1970)

"Еңбек ардагері" (1991)

Ол Республикалық ардагерлер ұйымының «Құрмет белгісі» иегері және Орталық Кеңес мүшесі және Қазақстан Республикасы Бас прокуратурасының «Құқықтық статистика және арнайы есепке алу органдарына - 20 жыл» төсбелгісі - 2017 ж.

Атырау облысының (2014), Исатай (2014), Индер (2007), Махамбет (2017) аудандарының Құрметті Азаматы 

## Жарияланымдар
Қатимолла Ризуанов. Тоқтамыс Адай Ұрпақтары (Жезбике) шежірелердің жалғасы, Атырау, 2004 ISBN 9965-475-01-6

Қатимолла Ризуанов. “Белестер” Монография, Алматы, 2008 ISBN 978-601-201-030-1

Қатимолла Ризуанов. "Күнгей мен көлеңке", Атырау, 2014 ISBN 978-601-242-034-0

## Дереккөздер

Санат:Атырау облысының құрметті азаматтары